د افغانی سرې میاشتې له لوری د ننګرهار په څلور ولسوالیو کې ۲۴۰ سېلاب ځپلو کورنیو سره نغدی مرسته وشوه. نن پنچشنبه د روان سپوږمیز کال د ربیع الاول د میاشتې په ۶مه نېټه د افغانی سرې میاشتې له لوری د ننګرهار ولایت په روداتو، هسکې مېنې، غنی خېلو او مومند درې ولسوالۍ کې له ۲۴۰ سېلاب ځپلو کورنیو سره د ۱۰۵۰۰ افغانیو نغدی مرسته وشوه. باید وویل شی، چې تېره ورځ هم د افغانی سرې میاشتې له لوری د ننګرهار په جلال آباد ښار او حصارک ولسوالۍ کې له ۱۶۰ سیلاب ځپلو کورنیو سره د ۱۶۸۰۰۰ یو میلیون او اته شپېته زره افغانیو نغدی مرسته شوې وه او نن د ۲۴۰ کورنیو سره د نغدی مرستې په کولو، په ننګرهار کې د ۴۰۰ سېلاب ځپلو کورنیو د نغدی مرستې پروسه پای ته ورسېده، چې ټولټال ۴۰۰ کورنیو ته ۴۲۰۰۰۰۰ څلور میلیونه او دوه سوه زره افغانۍ توزیع شوې.